А група - Кристиян Малинов: Футболът без публика няма стойност
08/12 - Почина трикратен шампион с ЦСКА
08/12 - ВМА и ЦСКА отново заедно в подкрепа на безвъзмездното кръводаряване
08/12 - ЦСКА поздрави треньора на вратарите
08/12 - В Колумбия сравняват с Асприля желан от ЦСКА
Кристиян Малинов: Футболът без публика няма стойност
Полузащитникът на ЦСКА Кристиян Малинов коментира победата над Витоша (Бистрица) с 2:0. Той сподели за клубния сайт на "армейците", че трудно се играе срещу противник, който се брани с 11 човека в своето наказателно поле. Малинов смята, че тимът не е показал перфектен футбол, но е изиграл мач на добро ниво.
"Много трудно беше. Първоначално бяха много затворени. Трудно се играе срещу противник, който е с 11 човека пред наказателното си поле. Но голът се печеше. Рано или късно щяхме да вкараме. Къде с доза късмет, къде с повече настоятелност - успяхме да вкараме.
Витоша не ни изненада. Знаехме, че ще играят по този начин. Не показахме перфектен футбол, но на добро ниво.
С Берое ни чака тежък мач. Силен отбор. Ще е тактически мач. Ще се дебнем кой ще направи грешка. Надявам се да сме перфектни в защита. Последните 2-3 мача имаме подобрение в тази фаза като отбор. Играем по-сигурно. Няма какво да говорим за мотивация, при положение че играем срещу четвъртия в класирането. Първият мач беше доста тежък. Бихме с 3:0, но Берое игра много силно.
Придобихме увероността, която имахме в началото. По едно време беше паднал тоносът. Но не може да сме все горе. Има моменти, в които сме долу. Но затова тренираме всеки ден - да се подобряваме.
Футболът без публика няма стойност. Затова излизаме на терена - да радваме публиката", коментира Малинов.